Source: https://e-justice.europa.eu/content_small_claims-354-lu-maximizeMS-mt.do?member=1
Timestamp: 2019-08-24 00:21:15+00:00
Document Index: 1000731

Matched Legal Cases: ['qorti ', 'qorti ', 'qorti ', 'Qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'Qorti ', 'Qorti ']

Talbiet Żgħar - Lussemburgu
Il-kummissarju tal-ġustizzja (juge de paix) huwa kompetenti biex jagħti s-sentenzi stipulati mir-Regolament.
Ħolqa għas-sit web nazzjonali: http://www.justice.public.lu/fr/annuaire/index.html
Faks: (+352) 465434
Tel: (+352) 808853-1
Faks: (+352) 804190
Tel.: (+352) 530 529
Il-Lussemburgu jaċċetta l-posta bħala mezz ta’ komunikazzjoni.
Service d’accueil et d’information juridique (Servizz ta’ akkoljenza u ta’ informazzjoni legali) - Luxembourg
Service d’accueil et d’information juridique (Servizz ta’ akkoljenza u ta’ informazzjoni legali) - Diekirch
Centre Européen des Consommateurs GIE (Ċentru Ewropew għall-Konsumaturi GIE)
Tel.: +352 26 84 64 1
Faks: +352 26 84 57 61
Fil-Lussemburgu, il-mezzi elettroniċi ta’ notifika jew ta’ komunikazzjoni għadhom mhumiex ammissibbli skont ir-regoli ta’ proċedura u l-komunikazzjoni ssir bil-posta.
Ara (d).
Fil-Lussemburgu ma jitħallsux tariffi tal-qorti lill-qorti kompetenti fil-qafas tal-Proċedura Ewropea għal Talbiet Żgħar.
Madankollu, wara s-sentenza, jiġġarrbu xi tariffi tal-qorti fil-livell tal-eżekuzzjoni tad-deċiżjoni u wara li ssir talba mill-parti li tkun rebħet il-kawża.
Japplika r-Regolament emendat tal-Gran Dukat tal-24 ta' Jannar 1991 li jiddetermina t-tariffi tal-marixxalli tal-qrati. Issib aktar informazzjoni dwar dan is-suġġett fis-sit web tal-Kamra tal-Marixxalli tal-Qorti tal-Gran Dukat tal-Lussemburgu (Chambre des huissiers de justice du Grand-Duché du Luxembourg): http://www.huissier.lu/ .
Fuq il-bażi tar-Regolament Nru 1393/2007 tal-Parlament Ewropew u tal-Kunsill dwar in-notifika fl-Istati Membri ta’ dokumenti ġudizzjarji u extraġudizzjarji fi kwistjonijiet ċivili jew kummerċjali (notifika ta’ dokumenti), it-tariffa fissa unika għan-notifika tal-atti minn marixxall tal-qorti tammonta għal EUR 138.
Il-ħlas lill-marixxalli tal-qorti jista’ jsir permezz ta’ trasferiment bankarju.
Fil-każijiet li fihom l-ammont tat-talba ma jaqbiżx l-EUR 2 000.00, id-deċiżjonijiet tal-Kummissarju tal-Ġustizzja jkunu finali. Huwa possibbli biss li jsir appell fuq punti tal-liġi (pourvoi en cassation).
Jekk l-ammont tat-talba jkun jaqbeż l-EUR 2 000.00, sentenza mogħtija fil-Qorti tal-Prim’Istanza minn Kummissarju tal-Ġustizzja tista’ tiġi kkontestata permezz ta’ appell (appel) quddiem l-imħallef presedenti tal-qorti distrettwali (Tribunal d’arrondissement). L-appell jista’ jiġi ppreżentat permezz ta’ rikors ippreżentat mill-applikant jew mill-avukat tiegħu. Ir-rappreżentanza minn avukat anzjan (avocat à la cour) hija fakultattiva. Il-limitu ta’ żmien għall-preżentazzjoni ta’ appell huwa ta’ 40 jum min-notifika tas-sentenza. Il-partijiet jiġu kkonvokati mir-reġistratur tal-qorti minn tal-anqas tmint ijiem qabel is-seduta. Jekk dawn ikunu jgħixu fi Stat Membru ieħor tal-UE, dan il-limitu ta’ żmien jiżdied bi 15-il jum minħabba d-distanza, skont l-Artikolu 167 tal-Kodiċi l-Ġdid tal-Proċedura Ċivili. Il-proċedura quddiem l-imħallef presedenti tal-qorti distrettwali tkun waħda orali.
Jistgħu jiġu ppreżentati appelli fuq punti tal-liġi minn deċiżjonijiet finali ta’ Kummissarju tal-Ġustizzja, kif ukoll minn deċiżjonijiet mogħtija fl-appell mill-Imħallef presedenti ta’ qorti distrettwali. Il-qorti kompetenti hija l-Qorti tal-Kassazzjoni (Cour de Cassation) u r-rappreżentanza minn avukat anzjan hija obbligatorja.
Il-ħolqa għas-sit web nazzjonali: http://www.justice.public.lu/fr/annuaire/index.html
Tel.: (352) 475981-1
Tel.: (352) 803214-1
Faks: (352) 807119
Il-Prim’Imħallef tat-tribunal tal-Kummissarju tal-Ġustizzja li fih tkun ingħatat id-deċiżjoni, jew is-sostitut tiegħu, huwa responsabbli mid-deċiżjoni dwar ir-rikors għal ritrattazzjoni.
Ir-rikors għal ritrattazzjoni jrid jiġi ppreżentat bil-miktub lir-reġistratur tal-qorti li tkun tat id-deċiżjoni, mill-intimat jew inkella mir-rappreżentant awtorizzat tiegħu. Ir-rappreżentanza minn avukat anzjan hija fakultattiva u l-partijiet jistgħu jidhru personalment jew inkella jistgħu jkunu assistiti jew rappreżentati minn kwalunkwe persuna fost dawk imsemmija fl-Artikolu 106 tal-Kodiċi l-Ġdid tal-Proċedura Ċivili (ħolqa għall-Artikolu 106 tal-Kodiċi l-Ġdid tal-Proċedura Ċivili: http://www.legilux.public.lu/leg/textescoordonnes/codes/nouveau_code_procedure_civile/PageAccueil.pdf - paġni 21 et seq.).
Minn tal-anqas tmint ijiem qabel is-seduta, il-partijiet jiġu kkonvokati biex jidhru quddiem il-qorti mir-reġistratur tal-qorti. Skont l-Artikoli 103 u 167 tal-Kodiċi l-Ġdid tal-Proċedura Ċivili, dan il-limitu ta’ żmien jiġi estiż jekk il-partijiet ma jkollhomx id-domiċilju tagħhom jew ma jkunux residenti abitwali fil-Lussemburgu. Il-proċedura quddiem il-Kummissarju tal-Ġustizzja tkun waħda orali.
Il-Lussemburgu jaċċetta l-lingwa Franċiża u l-lingwa Ġermaniża.
(1) Fil-Gran Dukat tal-Lussemburgu, l-eżekuzzjoni tas-sentenzi ġudizzjarji ssir mill-marixxalli tal-qorti.
Issib id-dettalji ta’ kuntatt tal-marixxalli tal-qorti fis-sit web tal-Kamra tal-Marixxalli tal-Qorti tal-Gran Dukat tal-Lussemburgu (Chambre des huissiers de justice du Grand-Duché du Luxembourg): http://www.huissier.lu/
(2) Għall-fini tal-Artikolu 23 tar-Regolament (KE) Nru 861/2007 li jistabbilixxi Proċedura Ewropea għal Talbiet Żgħar, l-awtorità kompetenti hija l-Imħallef presedenti tal-Qorti Distrettwali.